ผมอายุ 45 ปี เคยตรวจเลือดกรดยูริคสูง 9 ขึ้นไป ตั้งแต่วัยรุ่น บอกเป็นเก๊าท์ ช่วงแรกเป็นข้อนิ้วหัวแม่เท้าซ้ายบ้าง ขวาบ้าง แต่พอช่วงหลัง ไม่ค่อยเป็นที่เท้าแล้ว มาเป็นที่ข้อศอก กับข้อนิ้วมือ(นิ้วก้อย) สลับกันบ่อยมาก แทบจะทุกอาทิตย์ บางครั้งเหมือนจะปวดพร้อมๆกัน เลยไม่แน่ใจว่าใช่เก๊าท์หรือรูมาตอยรึเปล่าครับ แต่เป็นคนดื่มเบียร์เยอะครับตั้งแต่วัยรุ่น เมื่อก่อนไม่ได้เป็นบ่อยมากครับ
สวัสดีค่ะ อาการปวดข้อดังกล่าวมา อาจเกิดจาก-ข้อมีการอักเสบ จากโรคเก๊าท์แท้หรือ เก๊าท์เทียม หรือโรคภูมิคุ้มกันที่ทำลายข้อ แต่ข้อศอกและข้อนิ้วมือเป็นตำแหน่งที่พบได้ค่อนข้างน้อยในโรคเก๊าท์-ข้ออักเสบจากรูมาตอยด์ มักปวดตามข้อเล็กๆเช่นข้อนิ้วมือ ร่วมกับข้อตึงๆในช่วงเช้าๆ อาจมีข้อผิดรูปร่วมด้วย-ข้อมีการติดเชื้อแบคทีเรีย แต่พบได้น้อย ที่จะเป็นหลายๆข้อร่วมกัน-เส้นเอ็นบริเวณข้ออักเสบ มักเกิดจากการใช้งานในท่าใดท่าหนึ่งซ้ำๆ-กล้ามเนื้อบริเวณศอกและข้อมืออักเสบ เกิดจากการใช้งานเช่นกัน-ปลายเส้นประสาทอักเสบ ทำให้มีอาการเจ็บจี๊ดๆตามบริเวณที่เส้นประสาทไปเลี้ยงแนะนำกลับไปพบแพทย์ที่รักษาโรคเก๊าท์เพื่อเจาะเลือดดูค่ายูริกและประเมินลักษณะของข้อที่ปวดว่าเข้าได้กับข้ออักเสบจากสาเหตุใดมากที่สุด หากอาการยังเป็นมากขึ้นเรื่อยๆแม้พักการใช้งานแล้ว ร่วมกับมีกล้ามเนื้ออ่อนแรง หรือข้อมีอาการปวด บวม แดง ร้อน มีไข้ ข้อผิดรูปร่วมด้วย ควรรีบไปการดูแลตัวเองเบื้องต้น พักการใช้งานในท่าที่ทำให้เจ็บ งดการใช้นิ้วมากๆ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการ ประคบเย็นเพื่อลดปวดได้ งดการดื่มแอลกอฮอล์เพราะจะทำให้เก๊าท์กำเริบได้